NaiveNeuron/SloPal huggingface dataset:
Zmajkovičová, Renáta, podpredsedníčka NR SR (2013-10-29):
Pán poslanec, v zmysle rokovacieho poriadku musíte odovzdať, vás nezbavuje povinnosti predniesť interpelácie ústne a odovzdať ju písomne. Predpokladám, že všetky interpelácie, ktoré ste teraz pred chvíľočkou povedali ústne, máte v písomnej podobe, tak ako keď skončíte, tak odovzdáte ich teraz v písomnej podobe mne tu alebo predsedajúcemu, predsedajúcemu alebo predsedovi parlamentu.
Simon, Zsolt, minister pôdohospodárstva a rozvoja vidieka SR (2011-06-29):
Ďakujem pekne. Vážený pán predsedajúci, vážené pani poslankyne, vážení páni poslanci, cieľom predkladaného návrhu zákona je nová jednoznačnejšia úprava výkonu činnosti a postavenia subjektov v oblasti šľachtenia a plemenitby. Vzhľadom na uvedené dovoľujem si vás požiadať o prerokovanie predmetného návrhu a vyjadrenie súhlasu s ním. Ďakujem.
Mihalik, Marcel, poslanec NR SR (2021-06-24):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
V. Veteška, podpredseda NR SR: (2004-05-12):
budeme pokračovať prvým čítaním o vládnom návrhu zákona, ktorým sa mení a dopĺňa zákon č. 163/2001 Z. z. o chemických látkach a chemických prípravkoch v znení neskorších predpisov a o zmene a doplnení niektorých zákonov . Vládny návrh zákona ste dostali ako tlač č. 672. Návrh na jeho pridelenie na prerokovanie výborom máte v rozhodnutí č. 702. Prosím pána ministra Kaníka, aby uviedol vládny návrh zákona.
Blanár, Juraj, podpredseda NR SR (2022-11-08):
Je všeobecný súhlas? (Nesúhlasná reakcia pléna.) Nie je. Takže platí, čo som povedal, budeme pokračovať v hlasovaní 16 hod. 10 minút. Ďakujem a prerušujem hlasovanie a rokovanie. (Prerušenie rokovania o 15.53 hodine.) (Pokračovanie rokovania o 16.10 hodine.)
Jurinová, Erika, podpredsedníčka NR SR (2012-12-17):
Ďakujem. O slovo požiadal pán spravodajca, ale ja by som vás ešte poprosila, kto sa chcete do rozpravy prihlásiť ústne, aby ste tak teraz učinili. Hej, teda prihlášky do ústnej rozpravy k tomuto zákonu. Uzatváram sa možnosť prihlásiť. Áno, prihlásil sa pán poslanec Zsolt Simon a Martin Fecko. Nech sa páči, pán spravodajca, máte slovo.
Laššáková, Jana, podpredsedníčka NR SR (2012-08-06):
Pán poslanec Jasaň, nech sa páči.
Hrnčiar, Andrej, doterajší podpredseda NR SR (2020-03-20):
Pán poslanec Peter Kremský.
Hrušovský, Pavol, predseda NR SR (2012-02-29):
Páni poslanci, prosím o kľud v rokovacej sále.
Pčolinský, Peter, podpredseda NR SR (2023-03-30):
Ďakujem pekne. Ďalšia otázka je na pána ministra Káčera od pána poslanca Urbana, ktorý je v sále, čiže otázka znie, pán minister: „Bude slovenská diplomacia...“ a to sme už mali, dobre, pardon. Siedma otázka, pána poslanca Šimka, ktorá už bola zodpovedaná. Ôsma otázka, pána poslanca Šimka na ministra dopravy Doležala. A znie: „Uznesením vlády č. 804 z 26. 9. 2007 bolo uložené ministrovi dopravy, pôšt a telekomunikácií C.2 realizovať výstavbu rýchlostnej cesty komunikácie R2 v úseku Zvolen – Košice-Šaca, termín do 31. decembra 2012. Už máme viac než desať rokov po termíne. Kedy môžu občania Novohradu, Gemera a Malohontu očakávať splnenie tohto uznesenia?“ Nech sa páči, pán minister.
Zahorčák, Viliam, poslanec NR SR (2022-05-03):
Ďakujem, pán predseda. Pán poslanec Baška, ty si tiež ako jeden z mnohých vo svojom vystúpení hovoril o tom, že poslanci nemajú trestno-
-právnu imunitu. Je dobré, že si o tom hovoril a je dobré, že o tom zaiste budú hovoriť aj ďalší, pretože to treba viackrát zvýrazňovať, o čo vlastne tuná ide. My nemáme trestno-právnu imunitu, sme ale však chránení pred svojvôľou výkonnej moci týmto inštitútom, inštitútom, že to parlament poslanca musí vydať na stíhanie, väzobné stíhanie, čo je zaiste takisto dobré. Vyzerá však, že súčasná vládna moc aj túto poistku, ktorá je v demokratickom systéme potrebná, dokáže a vie obísť. Dôležité je správne naformulovať možný trestný čin, v tomto prípade, tak ako sme počuli, založenie a zosnovanie zločineckej skupiny, čo má hneď niekoľko výhod. Prvou tou výhodou je, že, ako tu už odznelo, vyzerá to na prvé počutie alebo na prvé videnie hrôzostrašne a potom sú tu aj ďalšie ciele, ktorými je skutočnosť, že toto riešia Úrad špeciálnej prokuratúry a Špeciálny trestný súd, čo zase umožňuje vzhľadom na ich personálne zloženie postupovať tak, aby to dopadlo napokon tak, ako si objednávatelia toho všetkého želajú. Spomínal si vo svojom vystúpení aj systém tých univerzálnych kajúcnikov, ktorý sa tu rozmohol tiež už až do takmer hrozivých rozmerov a je to alarmujúce. Dôležité bude, a dúfajme, že sa to raz podarí, tento systém, ktorý je evidentne nebezpečný, tento systém nejakým spôsobom nieže oslabiť, ale dať mu ten pravý rozmer, pretože tento systém sa stal veľmi zneužívaným na Slovensku a... (Prerušenie vystúpenia časomerom.)
Pellegrini, Peter, predseda NR SR (2015-10-30):
Ďakujem pekne, pán poslanec. Ďalší v rozprave vystúpi pán poslanec Ježík. Nevidím ho v sále. (Reakcia z pléna.) Poprosím o kľud, pán poslanec Lipšic. Ďalší v rozprave, čiže stráca poradie, ďalší v rozprave vystúpi pán poslanec Muňko. Nech sa páči.
Laurenčík, Milan, podpredseda NR SR (2021-05-10):
Vážené panie poslankyne, vážení páni poslanci, v zmysle § 28 ods. 1 zákona o rokovacom poriadku požiadala o slovo pani ministerka spravodlivosti Mária Kolíková. Nech sa páči, máte slovo.
Bugár, Béla, podpredseda NR SR (2016-12-01):
Ďakujem veľmi pekne. Chcem povedať, že, samozrejme, čas určený na hodinu otázok sme vyčerpali, preto končím tento bod programu. Prerušujem rokovanie a budeme pokračovať budúci týždeň v utorok, tak ako je to vždy zvykom, od 9.00 hodiny. Ďakujem pekne. Príjemný víkend. (Prerušenie rokovania o 15.11 hodine.)
Kavecká, Monika, poslankyňa NR SR (2020-04-28):
Ďakujem veľmi pekne za slovo. Nedá mi iba doplniť o pár viet našu kolegyňu poslankyňu pani Majorovú, ktorá tu krásne teda v skratke takéto obsiahnuté programové vyhlásenie vlády dala do jedného uceleného celku, kde chcela vyjadriť tým, že v podstate naozaj sa musíme pozerať na to globálne, naozaj záleží od toho rozvinutia toho nášho regiónu a regiónov jednotlivých a rôznych iných súvzťažností, kde naozaj tá doprava je v súčasnej dobe, bohužiaľ, zdecimovaná, a pokiaľ sa my nepohneme ďalej v rámci rozvoja dopravy, tak ani tie rozvoje tých regiónov nebudú, ale celkovo na území, či už je to v samosprávach, územných správach, štátnych správach. Takže skutočne podporujeme to programové vyhlásenie a som rada, že teda aj opoziční poslanci sa pridali a podporia takéto programové vyhlásenie. Ďakujem.
Pellegrini, Peter, predseda NR SR (2015-09-30):
Ďalší v rozprave, pán poslanec Simon.
Šimečka, Michal, podpredseda NR SR (2024-01-11):
Ďakujem pekne. Pán poslanec Dvořák.
B. Bugár, podpredseda NR SR: (2005-09-21):
(Hlasovanie.) Prítomných je 76 poslancov, za 75, zdržal sa 1. Návrh zákona sme postúpili do druhého čítania. Nech sa páči. M. Majdová, poslankyňa: Teraz dajte hlasovať o pridelení vládneho návrhu zákona výborom a určení lehôt na prerokovanie.
Gyimesi, György, poslanec NR SR (2022-11-09):
Na najbližšej riadnej schôdzi Národnej rady. (Prerušenie vystúpenia predsedajúcim.)
Mego, Jaroslav, poslanec NR SR (2024-05-14):
Ďakujem veľmi pekne za slovo. Vážená pani poslankyňa, spomenuli ste, že pán minister škandalózne chce postihovať ľudí, ktorí majú, alebo ktorí sa nestarajú o svoje pozemky. Každý z nás má nejaké práva, ale, samozrejme, máme aj povinnosť. A naozaj sa stáva, že v strede nejakej výmery je nejaká časť pôdy, kde majiteľ sa absolútne nestará, postupne to zarastá a tie susedné parcely neskutočne tým trpia. Takže tento krok od pána ministra ja osobne vítam. Ďalej výrub drevín, bavíme sa o náletových drevinách, ktoré nám vznikli na pasienkoch, na ornej pôde, ktorá sa už nepoužíva ako orná. Vznikli tam v čase, keď poľnohospodárstvo bolo veľmi slabo podporované a teraz sa poľnohospodári nevedia, nevedia zbaviť týchto náletových drevín. Pretože ten okresný úrad, ak sa jedná o extravilán, je tak enormne vyťažený vyčíslením, vypísaním všetkých drevín, zameraním, čo je totálne nereálne. A výmery plôch, či už pasienkov, alebo úrodnej pôdy sa neskutočne zmenšuje, pretože v okolí a po krajoch týchto pasienkov a ornej pôdy tieto náletové dreviny vznikajú a neskutočne sa šíria. Takže podporujem pána ministra a držím mu palce, aby tento zákon dotiahol do výkonu. Ďakujem.
Gál, Gábor, poslanec NR SR (2013-02-14):
Ďakujem za slovo, pani podpredsedníčka. Ja žiadam vedenie Národnej rady, výslovne pána predsedu Pašku a hlavne pani podpredsedníčku Laššákovú, aby umožnili dodatočne pánovi poslancovi Hrnčiarovi znova vystúpiť so svojím vystúpením, keď chcel tu premietnuť tri krátke ukážky filmu a nebolo mu to dovolené. Vtedy viedla rokovanie práve pani podpredsedníčka Laššáková a zastavila premietanie tých krátkych úryvkov. Teraz sme tu videli skoro celé bábkové divadlo, celú komédiu. A vtedy pískali práve poslanci SMER-u, aby sa to nepremietalo, že princíp rovnosti poslancov týmto vážne bol narušený, veľmi vážne.
P. Paška, predseda NR SR: (2008-11-05):
(Hlasovanie.) 133 prítomných, 55 za, 41 proti, 37 sa zdržalo. Návrh sme neschválili.
Zmajkovičová, Renáta, podpredsedníčka NR SR (2013-10-28):
Ďakujem. Ja som sa už vyjadrovala po tom, neskôr. Teda som predkladala 65 rokov, ten návrh zákona, a samozrejme dnes tu máme spoločnú správu, kde sa to posunulo na 67 rokov, a je to, zaniká výkon notárskeho úradu zo zákona, čiže nie je to fakultatívne, ale obligatórne. Ja vám poviem, pán poslanec, treba vždy začať. Tak ako keď idete stavať nejaký dom alebo niečo, čiže začínate postupne. Čiže nemusíte hneď, tak ako keď máte vzťah, tak nejdete niekoho hneď objímať, ale sa s ním najprv zoznámite. Takže asi takto. (Reakcie z pléna.) Každý máme nejaké spôsoby, pán poslanec. A viete mňa zaujala jedna, zarazila jedna skutočnosť, keď 82-ročný notár robil konferenciu. A vtedy, vtedy som sa začala, som sa pýtať, že ako je to možné, že takéto niečo môže nastať. Tak preto som sedela a vlastne rokovala s Notárskou komorou od mája minulého roka. A, pán poslanec, prosím vás, povedali ste... (Výkrik v sále.) Nevykrikujte tu na mňa! A nemôžete mi zazlievať, že táto novela nie je koncepčná, pretože predsa v zákone o notárskom poriadku nebudeme riešiť exekútorov, nebudeme riešiť ďalších zamestnancov. A ak by ste boli na ústavnoprávnom výbore, tak by ste presne asi vedeli tú informáciu, že som sedela s prezidentom Exekútorskej komory a presne sme sa bavili o tom, že vlastne príde novela, ale ktorá sa, nebudem ju dávať, poslaneckú, pretože dnes je Exekučný poriadok, v podstate je to na ministerstve spravodlivosti, a exekútori sú pripravení. Sú pripravení, presne tak, ako sme prišli s notármi, obmedziť vek exekútorov. Takže to je ten prvý krok, potom bude ďalší krok. A takto by sa, len treba raz začať. Takže ja verím, kolegyne a kolegovia, že podporíte tento návrh zákona a ďakujem za podporu.
Vaľová, Jana, poslankyňa NR SR (2020-09-23):
Ďakujem veľmi pekne. Ja súhlasím s predrečníkom, s Richardom Takáčom, že teda mali by sme to nie cez zrýchlené konanie, pretože pozerala som si reláciu, pán minister, TA3, kde ste práve o tejto problematike rozprávali. Trošku ste sa tam aj rozčuľovali, lebo ste čakali, že tam pošlú, pozvú aj zástupcov ZMOS-u, keď si to pamätám, a práve výrobcovia boli veľmi nespokojní a avizovali vám, že po tomto zákone sa ľuďom predražia potraviny, po tomto zákone, takisto pekári avizovali, že budú mať problém, budú mať problém so zamestnanosťou. A mňa viete, čo vyrušuje? Že rozprávame, lebo aj tam, kde žijem ja, niektoré obce nemajú uzatvorené zmluvy, ale o tom sa bude dať polemizovať, prečo ich nemajú uzatvorené a z akého dôvodu. A ja sa pýtam, že ak je obec malá a vy argumentujete, že nemá peniaze na uzatvorenie zmluvy, ja si myslím, že sa môžu spojiť dve-tri obce na to, aby si uzatvorili jednu zmluvu na zber odpadu. Čiže nevidím vôbec, aby tu vznikli nejaké vysoko alebo veľké hospodárske škody, aby sme toto skutočne museli prejednávať v skrátenom konaní. A už nehovorím o tom, že sa nám to nedostalo ani na stôl, že pán minister tu teraz pribehol. Pán predsedajúci ohlásil, že to bude hneď teraz, toľko, čo si pán minister sadol, do 15 minút sa spustilo, že budeme prerokovávať zákon, ktorý ani poriadne nemáme načítaný, o ktorom ani nič nevieme, a prebehla jediná diskusia v TA3, kde bol fakt pán minister veľmi nespokojný, lebo mal tam naozaj strašne veľa oponentov a bolo mu jasne povedané, že sa predražia potraviny, predraží sa, predražia sa všetky tieto produkty pre obyvateľov. A naozaj neviem, ale bola by som rada, keby pán minister bol taký láskavý a povedal, aké národohospodárske škody nám škodia alebo čo všetko, alebo ako to súvisí s COVID-om alebo s čím, že sa tak strašne ponáhľame a že si naozaj takýto dôležitý zákon, ktorý bude mať dopad na našich občanov, na zdraženie potravín, že si ho skutočne ako neprejdeme a neporozprávame sa o tom, a teda aj odborne nebudeme o tom diskutovať. Ďakujem.
Mezenská, Helena, poslankyňa NR SR (2013-03-27):
Hoci ja si nemyslím, že jediným stimulom pre pitie alkoholu je reklama alkoholu v masovokomunikačných prostriedkoch, aj napriek tomu, že registrujem a sledujem stále klesajúci záujem ľudí sledovať televíziu práve kvôli tomu, že možno tam bežia aj reklamy a znižuje sa kvalita obsahu vysielaných programov, ja váš návrh, pán poslanec, podporím, pretože ja som presvedčená, že reklama alkoholu do masovokomunikačných prostriedkov vôbec nepatrí. Ďakujem.
Ľ. Petrák, poslanec: (2007-09-19):
Ja skúsim odpovedať na niektoré otázky, ktoré boli vznesené počas tvojho vystúpenia, že kde sú peniaze v 1. pilieri a aký je to zlý pilier, keď už dnes nie je na výplatu dôchodkov. V čom je podstata 1. piliera? To, čo prostredníctvom odvodov natečie do 1. piliera, sa v danej chvíli vyplatí prostredníctvom dôchodkov. Ak 9 % sa odkladá na osobné účty sporiteľov, to znamená, netečú do priebežného piliera, samozrejme, ten pilier musí byť deficitný. Ale to nie je otázka tejto vládnej koalície a to nie je otázka nezodpovednosti tejto vládnej koalície, to je otázka nastavenia parametrov dôchodkovej reformy. Takže tu si niekde úplne mimo. Spomínal si otázku fikcií, ktoré sú v dôchodkovom systéme. Ja ti chcem povedať o jednej fikcii, ktorá je a na základe ktorej sa rozhodla väčšina vstúpiť do 2. piliera. To je dedenie. Ja použijem slová pani poslankyne Radičovej a budem ju citovať: „Poistenec nedostane peniaze nikdy na ruku a musí si za ne kúpiť anuitu.“ To znamená, to je prvá poznámka, pričom druhá poznámka je, akonáhle si kúpi anuitu a zoberie prvý dôchodok, tak nikto nebude dediť nič. A skúste toto povedať takto reálne ľuďom a potom uvidíte, čo vám na to povedia. To sa netýka len jednoduchých ľudí so základným vzdelaním. To sa týka aj vysokoškolsky vzdelaných ľudí, ktorí podľahli ilúzii dedenia a pre toto vstúpili do 2. piliera. To je ten mýtus.
P. Hrušovský, podpredseda NR SR: (2002-06-20):
Nech sa páči, pán poslanec Šepták. R. Šepták, poslanec: Ďakujem za slovo, pán predsedajúci. Chcel by som podporiť všetko to, čo tu povedal pán poslanec Maxon, s ktorým sa plne stotožňujem. Pretože aj ja zastávam názor, že by sme mali robiť tieto opatrenia, ktoré súvisia s Európskou úniou a podpisom, alebo podpismi, ktoré táto vláda urobila, hlavne čo sa týka výrobcu a zamestnávateľa, slovenského zamestnávateľa, aby to nemalo také ohromné dosahy nielen na zamestnanosť na Slovensku, ale vlastne aj na, aj keď ja som nefajčiar, na spotrebiteľov, pretože musíme brať ohľad aj na ľudí, ktorí tento neduh majú a nejakým spôsobom sa ho nevedia zbaviť. Čiže som plne za to, aby ten proces, ktorý aj SIT navrhovala, ktorý pán poslanec Maxon tu dnes predniesol, že to má aj logiku, že to aj dodržuje pokyny Európskej únie v prístupovom kóde, aby sme jednoducho podporili to, čo bude v prospech nielen zamestnanosti, ale aj v prospech všetkých obyvateľov. Ďakujem.
Blanár, Juraj, podpredseda NR SR (2023-05-17):
Štyri, päť faktických, šesť, uzatváram faktické poznámky. Pán poslanec Štefan Kuffa ako prvý.
P. Paška, predseda NR SR: (2007-05-11):
Poprosím pána poslanca Patakyho, aby ako spravodajca, ktorého určil gestorský výbor, nás informoval o návrhu zákona.
M. Pado, poslanec: (2008-02-12):
A, dámy a páni, chcel by som verejne pred vami, čo tu sedíte, prehlásiť, že nemám záujem vystúpiť z 2. piliera a ak by ktokoľvek v mojom mene zaslal list, v ktorom oznamuje, že vystupujem, je to lož, nie je to pravda. A som zvedavý, čo budete robiť s týmto prípadom potom, keď sa tak stane. Ďakujem pekne.
Danko, Andrej, predseda NR SR (2016-09-13):
Pán poslanec Karol Farkašovský.
Kollár, Boris, predseda NR SR (2020-09-22):
Prosím, prezentujme sa a hlasujme. (Hlasovanie.) Prítomných 143 poslancov, za 88, proti 39, zdržalo sa 14, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Mazurek, Milan, poslanec NR SR (2018-06-18):
Pán poslanec Dostál, ja nepatrím medzi tých, ktorí by odsúdili akékoľvek vystúpenie iného politika iba na základe toho, že pochádza z politickej strany, s ktorou principiálne nesúhlasím, a tým pádom netrpím podobnými predsudkami, a práve v tomto prípade musím súhlasiť s tým, čo ste povedali, pretože fakticky tu neexistuje nejaké širšie opodstatnenie na to, aby takýto návrh zákona musel alebo nemusel byť prijatý. A čo je také nanajvýš komické podľa môjho názoru, keď sa predkladatelia tohto návrhu v dôvodovej správe zaštiťujú nejaký, nejakou snahou o demokratizáciu strany, o demokratizáciu štruktúr či stanov, pretože či už z mediálnych informácií, alebo z rozhovorov s poslancami Slovenskej národnej strany, alebo s členmi tejto strany všetci dobre vieme, že je pán Danko a demokracia, to len jednoducho pojmy, to sú pojmy, ktoré nejdú veľmi dokopy, pretože pán Danko demokraciu veľmi neobľubuje, a čo sa týka štruktúr Slovenskej národnej strany, tak sa pristupuje striktne diktátorsky. Veď sme to videli pred voľbami do Vyššieho územného celku v Prešovskom kraji, aké veci sa diali a ako robil pán predseda Danko poriadky, jednoducho nerešpektuje názor stanov štruktúr a nerešpektuje názor štruktúr, ktorý sa zakladá na stanovách strany. To znamená, hovoriť o demokracii v Slovenskej národnej strany mi príde nanajvýš komické a ešte raz poviem, nezáleží na tom, z akej strany pochádzate napríklad vy, v prípade, že hovoríte objektívne, fakticky a pravdivo, nemám problém skonštatovať, že s tým súhlasím. Ďakujem.
M. Hort, podpredseda NR SR: (2009-04-24):
Teraz by som poprosil, pretože viem, že je v parlamente už pán minister Počiatek, keby sa dostavil do rokovacej sály. Ah, fajn. Takže podľa schváleného programu pokračujeme v rokovaní Národnej rady dvomi návrhmi, ktoré bude z poverenia vlády Slovenskej republiky predkladať minister financií Ján Počiatek. Najskôr pristúpime k druhému čítaniu o vládnom návrhu zákona o finančnom sprostredkovaní a o finančnom poradenstve a o zmene a doplnení niektorých zákonov . Tento vládny návrh má parlamentnú tlač 885 a spoločnú správu výborov máte ako tlač 885a. Pán minister, poprosím vás teraz o odôvodnenie vládneho návrhu zákona. Nech sa páči.
Sabolová, Mária, poslankyňa NR SR (2011-07-08):
Ja len by som chcela upozorniť na, v tom bode 3 na druhej strane pozmeňujúceho návrhu pána poslanca, aby sme si upravili správnu textáciu, keďže ide o rozhodnutia správnej rady, tak sa vkladajú slová „podpísaného ministrom životného prostredia“, lebo my nie správnej rady podpisujeme, ale rozhodnutia podpisujeme. Čiže „podpísaného ministrom životného prostredia“.
T. Cabaj, poslanec: (2007-05-18):
Samozrejme, musím povedať aj B. V tomto parlamente je mnoho poslancov, ktorí žijú a bývajú v Bratislave, dokonca niektorí pôsobili aj ako funkcionári. A za celý čas sa nikto nenašiel, kto by riešil túto otázku, aby aj zákon o Bratislave sa zosúladil s tou skúsenosťou, ktorá už bola v rámci Slovenska ja neviem možno z neopatrnosti alebo z niečoho podobného, nechcem sa teraz vyjadrovať, či to bol úmysel alebo nebol úmysel. Ale konečne tento návrh tu je na stole. A potvrdzujú to skúsenosti z celého Slovenska, že toto sa už osvedčilo. Tak nedával by som do toho politikum, ale tú praktickú vec, v ktorej sa to momentálne nachádza. A, samozrejme, ja budem rád, pán kolega, keď si nájdete priestor. A v rámci výboru my tak raz za štvrťroka robíme také trojdňové stretnutie, kde rozoberáme celé problémy, ktoré sú v samospráve. A tam o. i. teda aj táto otázka bola otvorená. A myslím, že by bol veľký priestor prediskutovať si otázku aj vôbec zákona o Bratislave, pretože sa diskutuje aj na tú tému, či zákon č. 369/1990 Zb. novelizovať alebo prijímať nový zákon. Ak by sa toto riešilo, treba tak aj Bratislavu riešiť.
B. Bugár, podpredseda NR SR: (2005-01-20):
A v rokovaní budeme pokračovať bodom interpelácie poslancov. Chcem upozorniť členov vlády, že interpelácie poslancov žiadajú aj účasť členov vlády, takže bolo by dobré, keby sme nemuseli tak ako minule prerušiť tento bod programu. Takže na úvod chcem pripomenúť, že podľa § 129 ods. 4 zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne do bodu interpelácie sa prihlásili dvaja páni poslanci, pán poslanec Čaplovič a pán poslanec Zubo. Takže, pán poslanec Čaplovič, nech sa páči, máte slovo.
Dostál, Ondrej, poslanec NR SR (2010-10-20):
Pán poslanec Senko, bolo to naozaj presvedčivé. Ja som vám uviedol konkrétny paragraf, citoval som konkrétne ustanovenie zákona o štátnom jazyku, ktoré hovorí o tom, že inojazyčné audiovizuálne dielo určené maloletým do 12 rokov šírené vysielaním musí byť dabované do štátneho jazyka. A vy ste povedali, že to je riešené v inom, audiovizuálnom zákone, pričom audiovizuálny zákon primárne nerieši vysielanie, ale výrobu audiovizuálnych diel. Ja som hovoril o vysielaní, citoval som konkrétnu vec, vy ste povedali niečo úplne všeobecné bez toho, aby ste to zargumentovali, ja o voze, vy o koze.
Hlinka, Jozef, poslanec NR SR (2022-12-06):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Číž, Miroslav, podpredseda NR SR (2015-02-13):
Ďakujem pekne. Teraz v rozprave vystúpi pán poslanec Hraško.
Danko, Andrej, podpredseda NR SR (2024-01-23):
Poslanec Grendel.
Grendel, Gábor, podpredseda NR SR (2021-11-24):
No, pán minister, môžete reagovať z miesta v rozsahu dvoch minút na faktické poznámky.
Poliačik, Martin, poslanec NR SR (2019-05-14):
Ďakujem veľmi pekne... (Prerušenie vystúpenia predsedajúcim.)
P. Paška, predseda NR SR: (2009-02-17):
Hlasujeme. (Hlasovanie.) 138 prítomných,  83 za, 55 sa zdržalo. Schválili sme vládny návrh zákona o rozpočtových pravidlách územnej samosprávy . Pán poslanec Bobrík bude teraz uvádzať hlasovanie v druhom čítaní o vládnom návrhu zákona, ktorým sa mení a dopĺňa zákon č. 377 o ochrane nefajčiarov. Je to tlač 844.
J. Rydlo, poslanec: (2010-02-12):
Ja som žil ako exulant a vždycky sme v deň Černovskej masakry mali nejaké podujatie. My sme sem, ja osobne som mohol prísť po páde železnej opony, a keď som sem prvý raz prišiel v roku 1990 ako navrátilec, ktorému vrátili štátne občianstvo, moja prvá cesta bola do Černovej pokloniť sa pamiatke černovských martýrov. A vyprosím si, aby niekto tuná kvalifikoval takého či oného disidenta alebo odporcu. Ľudia majú buď presvedčenie, alebo ho nemajú, alebo predávajú svoje presvedčenia, alebo ho nepredávajú. Na záver svojej faktickej poznámky chcem iba povedať, aby Pán Boh pri zdravom rozume zachovať ráčil nielen tento národ, ale aj jeho legálnych predstaviteľov. Ďakujem.
Grendel, Gábor, podpredseda NR SR (2020-11-26):
Prezentujme sa a hlasujme. (Hlasovanie.) Prítomných 130 poslancov, za 84, proti 45, zdržal sa 1, hlasovali všetci prítomní. Konštatujem, že sme návrh posunuli do tretieho čítania , a otváram rozpravu v rámci tohto čítania. Hlási sa niekto? Nie. Vyhlasujem rozpravu za skončenú. Pani spoločná spravodajkyňa, dajte, prosím, hlasovať o návrhu zákona ako o celku a uveďte odporúčanie gestorského výboru.
Figeľ, Ján, podpredseda NR SR (2015-10-06):
Anton Martvoň, nech sa páči.
Bugár, Béla, podpredseda NR SR (2018-11-29):
Prezentujme sa a hlasujme, nech sa páči. (Hlasovanie.) Prítomných 140, za 133, zdržali sa 6, 1 nehlasoval. Konštatujem, že Národná rada sa rozhodla, že tento návrh prerokuje v skrátenom legislatívnom konaní. Teraz nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja a ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov (tlač 1130). Pán poslanec Adamčík, máte slovo. (Hlasovanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov , tlač 1130.)
Kuffa, Štefan, poslanec NR SR (2021-09-22):
Pán kolega, musím ťa ubezpečiť, v tom úvode, keď si povedal, že povinnému očkovaniu stojí v ceste už iba dohoda koalície. To nie je iba tá dohoda koalície, ktorá stojí v ceste, aj my poslanci Národnej rady a mnohí ľudia stoja v ceste k tomu, aby to povinné očkovanie tuná nebolo. Toľkokrát som sa zamýšľal nad touto COVID hystériou, ktorá zachvátila Slovensko, ale, žiaľ, nielen Slovensko, ale aj celý svet. Odrazu ktosi, či je to vláda, či minister, dokonca do toho vstupujú aj niektorí kňazi, im záleží na mojom zdraví. Doposiaľ sa nikto nestaral o moje zdravie, aké mám ja zdravotné problémy. A či vo svete, alebo na Slovensku existuje iba COVID-19, ktorým sa treba ako zaoberať? Azda je to iba jediná nákazlivá choroba, ktorá tu vo svete existuje? A čo ďalšie ochorenia, kde sú tí ďalší pacienti? Počas COVID-u-19 ministrom, v podstate dvaja sa vymenili na ministerstve zdravotníctva, som dával otázky, som im kládol otázky, koľko ľudí zomrelo nie vďaka COVID-u, ale kvôli COVID-u preto, že sa nedostali na plánované operácie, a to sú, ja neviem, srdcovo-cievne ochorenia, onkologickí pacienti. Plánované operácie mnohí ľudia, ktorí mali, žiaľ, nedostali sa k týmto operáciám. A nič iné dva roky nepočujeme len COVID-19. Pán kolega, vieš, ono to ide tuná, to teraz či očkovať, neočkovať, ale toto je zásadný zápas o budúcnosť vôbec sveta alebo o budúcnosť Slovenska a našich generácií, že či Slovensko bude slobodné, alebo nebude slobodné, alebo bude totalitárne. Takúto totalitu jednoducho odmietame, nanucovať. A kde sú ľudia, ktorí sú rizikoví? A ich zaočkujeme a následne na to zomrú?
Gaborčáková, Soňa, poslankyňa NR SR (2019-10-23):
Dobrý večer. Vážený pán predsedajúci, kolegyne, kolegovia, v súlade § 73 zákona o rokovacom poriadku som bola určená za spravodajkyňu k návrhu zákona, ktorý je uvedený pod tlačou 1680. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1787 z 30. septembra 2019 navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Prosím, pán predsedajúci, otvorte všeobecnú rozpravu.
Jurík, Beáta, poslankyňa NR SR (2024-05-03):
Ďakujem za slovo, pán predsedajúci. Ja by som taktiež chcela nadviazať na to, čo hovorila kolegyňa Plaváková, a síce požiadať o podporu nielen teda ostatné opozičné strany, ja verím tomu, že v rámci opozície na tomto určite nájdeme zhodu, keďže je to návrh, ktorý síce predkladajú moje kolegyne Petrík a Plaváková z PS, ale je tam aj teda veľká podpora od KDH, ale hlavne teda apelovať na koalíciu, pretože doteraz sme dali koalícii nie jeden príklad toho, že my vieme byť konštruktívnou opozíciou. A ja som tu minule mala veľmi konštruktívnu, príjemnú výmenu s ministrom práce, sociálnych vecí a rodiny pánom Tomášom, keď sme podporili jeho vládny návrh o dotáciách pre bezpečné domovy, a vtedy aj on sa vyjadril tak, že bude veľmi rád, ak takto konštruktívne budeme pristupovať aj k ďalším návrhom, a to sa z našej strany deje. A preto by som si veľmi želala, aby rovnako aj koalícia bola konštruktívna, a keď sa jedná o takéto návrhy zákonov, ktoré skutočne pomáhajú ľuďom, včera sme tu zažili debatu o zákone, ktorý naopak ubližuje, tuto máme niečo, čo pomôže aj vašej cieľovej skupine v koalícii, by som povedala, a preto si myslím, že ani nie je dôvod nepodporiť to len preto, že to ide z opozície. Skutočne ukážte ľuďom, že v tomto parlamente vieme svojím spôsobom aj spolupracovať, hlavne keď sa teda jedná o pomoc ľuďom, ktorí to najviac potrebujú. A hovorila to aj teda pani kolegyňa Turčanová z KDH, už sa tu raz rozhadzovali peniaze na rôzne neadresné formy pomoci. Toto je niečo, čo štátny rozpočet nezaťaží tak, že sa z toho nebude vedieť spamätať a napriek tomu to pomôže. Takže ešte raz vás prosím aj v mene kolegýň a, samozrejme, aj v mene tých vdov a vdovcov o podporu. Ďa... (Prerušenie vystúpenia časomerom.)
Kuffa, Štefan, poslanec NR SR (2015-12-01):
Dovoľte mi, aby som sa aj ja vyjadril k tomuto prípadu, aj k tej kazuistike, ktorá je tu. Určite tento prípad, ktorý sa udial, sa dotkol predsa len celej našej spoločnosti, lebo to bolo v Poprade. Ak sa podobné dialo pred pár rokmi v Taliansku a zomrelo tak dievča v Udine, tak sa nás to tak bytostne nedotklo. Určite musíme sa aj nad takou závažnou otázkou zamýšľať. A možno aj Janka, som to od nej zachytil, dovolím si tak pripomenúť, reagovala tým, že si to zaslúži zmenu, ale bez tej diskusie to jednoducho nejde, ja takýchto ľudí, dovolím si povedať, sprevádzam. Tým, že otec toto urobil, tak urobil veľmi vážnu chybu. Za to ho určite neodsudzujem. Ale myslím si, že nebol dostatočne poučený. My máme takéto prípady a niekoľko rokov ležia u nás takí pacienti. Vedel by som ich krstným menom pomenovať. Máme konkrétne tri či štyri takéto deti, ale zaslúžia si takisto dôstojný život, aj tú kvalitu podľa možnosti v tej najlepšej podobe, ako to vieme zabezpečiť. Myslím si, že tu sa stala chyba aj na strane personálu, lebo jednoducho majú byť sprevádzaní takíto ľudia, nielen ten samotný pacient, ktorý je v tej kóme, vigílii alebo s apalickým syndrómom, predovšetkým aby tá rodina bola sprevádzaná a dostatočne oboznámená so skutočnosťami a s tým, čo to obnáša. Myslím si, že keby ten otec bol dostatočne poučený o tom, čo to znamená, nikdy by to neurobil. Myslím si, že aj tento skutok, aj on vo svojom srdci... (Prerušenie vystúpenia časomerom.)
Droba, Juraj, poslanec NR SR (2015-05-15):
Ja len v dobrom sa chcem pridať ku kolegovi Poliačikovi a odporučiť predkladateľom, aby tento návrh stiahli, lebo ak sa bude organizovať súťaž o hlúposť roka, legislatívny majster stück roka, tak toto musí vyhrať. Čiže fakt odporúčam dať to preč a zamyslieť sa, či potrebujeme legislatívu na veci, ktoré sa ešte nevyskytli a ktoré sa s najväčšou pravdepodobnosťou ani nevyskytnú.
Blaha, Ľuboš, podpredseda NR SR (2024-01-26):
Vážený pán poslanec, na vaše vystúpenie evidujem faktickú poznámku od pána poslanca Tibora Gašpara, ktorý má ešte za klub dve minúty. Ale ešte klub PS teoreticky si vie vyčerpať, mám pocit, 45 sekúnd, že? Takže teoreticky pani Gažovičová sa tam tuším hlásila, tak sa môže ešte... Ja som, bude radšej sám reagovať na seba. Aha, dobre, dobre. Takže... (Reakcia z pléna.) No áno, áno, tak som myslel, hej, na pána Gašpara. Dobre. Takže poprosím teraz pána poslanca Tibora Gašpara o faktickú poznámku. Nech sa páči.
Laššáková, Jana, podpredsedníčka NR SR (2012-09-27):
Pán poslanec Viskupič, nech sa páči.
I. Farkas, poslanec: (2009-03-11):
Aké sú dôvody na prerokovanie zákonov v zrýchlenom legislatívnom konaní, ak v návrhu zákona o sociálnom poistení v troch článkoch len jediný bod, t. j. jediná zmena súvisí s krízou? Ostatné body a články prečo chcete riešiť v zrýchlenom konaní, ak nesúvisia s hospodárskou krízou? Vo výbore pre financie, rozpočet a menu dnes z diskusie o návrhu zákona o cenných papieroch vyplynulo, že zámerom predkladateľa je úplne iná motivácia ako riešenie situácie drobných majiteľov akcií skrachovaných spoločností, keď musia platiť vysoké poplatky za vedenie účtu. Zámer je absolútne iný. Prečítajte si, pán premiér, návrh zákona spolu so schválenými pozmeňujúcimi návrhmi, ktoré sa dostali do spoločnej správy a ktoré zrejme poslanci vládnej koalície dnes aj odsúhlasia. Prečo asi nechcete riadny postup, teda pripomienkové konanie k tomuto návrhu? Na záver, pán premiér, dovoľte, ak by tu bola v posledných desiatich rokoch ľavicová vláda, tak by bolo Slovensko v podobnej hospodárskej situácii, ako je dnes Maďarsko. Ďakujem pekne.
Ďuriš Nicholsonová, Lucia, podpredsedníčka NR SR (2018-05-18):
Pán spravodajca, máte možnosť vystúpiť v rámci záverečného slova, nech sa páči.
Pellegrini, Peter, podpredseda NR SR (2020-06-09):
Pán poslanec Kotleba Marian. (Reakcie z pléna.) Poprosím zapnúť mikrofón pánovi poslancovi Marianovi Kotlebovi. (Reakcie z pléna.) Pána Šimku, pán kolega, takže ešte skúste. Nech sa páči.
Zelník, Štefan, poslanec NR SR (2017-12-06):
Vážený pán predsedajúci, v rozprave k návrhu zákona vystúpili páni poslanci Marek Krajči, pani Cigánikova, Miroslav Beblavý, Jozef Mihál, Tibor Bastrnák, Natália Grausová, Igor Matovič, Andrej Hrnčiar, Lucia Ďuriš Nicholsonová, Štefan Zelník, Zuzana Šebová, Jozef Viskupič, Alan Suchánek, Soňa Gaborčáková, Ján Budaj a Eduard Heger. Pán poslanec Mihál a pani poslankyňa Grausová podali procedurálne návrhy. Poslanci pán Beblavý a pán Matovič podali konkrétne pozmeňujúce návrhy. Pán poslanec Beblavý požiadal vyňať na osobitné hlasovanie zo spoločnej správy body 1, 4, 10, 12, 13, 14, 15, 19, 21, 26, 40, 42 a 50 a body 29, 31 a 33. Pani poslankyňa Šebová požiadala vyňať na osobitné hlasovanie bod 38 spoločnej správy a ja som navrhol vyňať bod 82 zo spoločnej správy na osobitné hlasovanie. Pán predsedajúci, môžme pristúpiť k hlasovaniu. Dajte, prosím, hlasovať o procedurálnom návrhu pána poslanca Mihála vrátiť návrh zákona jeho navrhovateľovi.
Poliačik, Martin, poslanec NR SR (2010-12-08):
Ja by som len nadviazal na tú poslednú vetu, ktorú predseda povedal, že nechajme to na rodičoch, aby vychovávali svoje deti. Ako učiteľ môžem povedať, mnohokrát to rodičia nezvládajú a treba to veľmi aktívne podporovať aj v školách, treba si konečne otvoriť oči a intenzívne pracovať, aby preventívne programy, ktoré sa týkajú prenosu sexuálnych chorôb, drogových závislostí, závislosti na počítačových hrách a závislosti aj na gamblerstve boli aktívnou súčasťou programov už na základných školách, aby sa s deťmi o tom rozprávalo od začiatku a potom, keď vychováme generáciu, ktorá sama bude zodpovedne rozhodovať o tom, ako naloží so svojou slobodnou vôľou, tak sa nebudeme musieť baviť o represiách, lebo tu budeme mať generáciu ľudí, ktorá dobre bude vedieť, akým spôsobom má zachádzať so svojím vlastným životom. Ďakujem.
Martvoň, Anton poslanec NR SR (2014-09-11):
Ďakujem pekne, pani predsedajúca. V rozprave vystúpila jedna poslankyňa, ktorá však nepodala žiaden pozmeňujúci alebo doplňujúci návrh. Pani predsedajúca, prosím vás, dajte teda hlasovať o tom, že Národná rada prerokuje návrh zákona v druhom čítaní.
Matovič, Igor, poslanec NR SR (2010-08-04):
Pán minister financií, ja som vás chcel iba vlastne takto cez faktickú poznámku vyzvať k tomu, aby ste boli iný, ako ste hovorili vlastne na konci toho vášho prejavu, že Robert Fico nehovorí pravdu, aby ste sa nebáli ju hovoriť, tú pravdu, a práve aby ste ju hovorili ľuďom tak, aby ju pochopili, lebo práve Robert Fico zneužíval a zneužíva to, že absolútna väčšina ľudí na Slovensku nevie, čo je to nejaký HDP, nevie, čo to je, aký je rozdiel medzi 7-percentným deficitom a 8-percentným deficitom. Nám to všetkým smeráci hovoria, že je to 1 %. Presne tak to ľudia vnímajú. Povedia si, že to je nič. Ľuďom treba hovoriť, že je to 20 mld., tých 20 mld. premietnuť na rožky, treba premietnuť na autá, na dôchodky a netreba báť sa povedať, že Slovensko je v takom stave, v akom je, lebo nám tu vládli zlodeji. Čiže chcel by som vás poprosiť, aby ste sa nebáli hovoriť pravdu. (Potlesk.)
P. Hrušovský, predseda NR SR: (2005-10-25):
(Hlasovanie.) 133 prítomných, 116 za návrh, 15 sa zdržalo, 2 nehlasovali. Návrh zákona sme schválili do druhého čítania. Prosím ďalší návrh.
Bugár, Béla, podpredseda NR SR (2016-11-23):
Ďakujem za ústretovosť. Pán spravodajca, nech sa páči.
Pleštinská, Zita, poslankyňa NR SR (2020-04-29):
Ďakujem, pán predsedajúci. Ja by som sa tiež chcela zastať národnostného školstva, nemáme Maďarov, Rusínov na pôde našej obci, ale musím povedať, tak ako som tu už na pôde parlamentu povedala, že máme tu aj nemeckú menšinu na Slovensku, máme ľudí, ktorí vlastne patria do tejto menšiny a je ich viacej ako 5-tisíc. V našej obci Chmeľnica, Hopgarten, je 19,45 % obyvateľstva, ktorý sa, ktoré sa hlási k nemeckej národnosti. Máme národnostnú školu, myslím, na Slovensku sú dve takéto školy. Jedna je v Bratislave, jedna je v Chmeľnici. Musím kolegu ubezpečiť, že naše deti vedia nádherne nemčinu a vedia aj krásne po slovensky. Zúčastňujú sa rôznych recitačných súťaží v nemeckom jazyku a takisto aj v slovenskom jazyku. Vyučovať deti v materinskom jazyku je veľmi dôležité, pretože majú potom pocit takej možno hrdosti, že, že vlastne môžu na Slovensku študovať jazyk, ktorý vlastne používajú ich predkovia. Takže nebojme sa národnostných škôl, ja si myslím, že pomôže to nielen ľuďom, ktorí materinsky jazyk majú iný ako slovenský, preto ako som povedala, treba podporovať toto školstvo, lebo koľko jazykov ovládaš, toľkokrát si človekom. A toto je, myslím, alfa a omega a teším sa, že programové vyhlásenie vlády myslí na tento fakt, a verím, že budeme svedkami, že to bude mať veľký prínos pre Slovensko.
Dostál, Ondrej, poslanec NR SR (2016-10-26):
Chcel by som povedať niečo podobné, ako predo mnou povedal Peter Osuský. Pán poslanec Kotleba má zjavne problémy čítať s porozumením text, dokonca text slovenskej ústavy. Ja to teda prečítam: „Zákon tiež môže ustanoviť, že určité veci môžu byť iba vo vlastníctve občanov alebo právnických osôb so sídlom v Slovenskej republike“, hovorí článok 20 odsek 2 ústavy. Ústava teda pripúšťa, že zákon obmedzí vlastnícke právo vo vzťahu k niektorým veciam iba na občanov Slovenskej republiky alebo právnické osoby so sídlom v Slovenskej republike. Nepredpokladá však, že by sa vlastnícke právo malo obmedzovať vo vzťahu k určitým kategóriám občanov Slovenskej republiky či právnických osôb so sídlom v Slovenskej republike. Presne toto ten nami na zrušenie navrhovaný zákon robí, rozlišuje medzi občanmi Slovenskej republiky. Ale ústava nič takéto nepredpokladá. Ústava predpokladá iba to, že môžu byť stanovené zákonom niektoré veci, ktoré môžu vlastniť iba občania. Všetci občania, nie iba niektorí. Môžme to opakovať ešte trikrát, mohli ste si to prečítať v dôvodovej správe, keby ste to neuťali po citáte z ústavy, ale prečítali to, čo som vám pred chvíľou prečítal. A aj výklad ústavy musí byť robený spôsobom, že budú zákony v súlade nielen s ústavou, ale aj s európskym právom, ktorým sme tak isto viazaní.
Číž, Miroslav, podpredseda NR SR (2015-03-11):
Ďakujem. S faktickými poznámkami páni poslanci Blanár, Osuský, Jurzyca, Fronc, Petrák, Baška, Rošková, Horváthová. Ak je to všetko, uzatváram možnosť prihlásiť sa s faktickou poznámkou. Slovo odovzdávam pánovi poslancovi Blanárovi. Len mi dovoľte aj vo vašom mene, kolegyne a kolegovia, privítať študentov z Gymnázia Milana Rastislava Štefánika z Nového Mesta nad Váhom. Vitajte. (Potlesk.) Máte slovo, pán poslanec Blanár.
Dostál, Ondrej, poslanec NR SR (2016-04-18):
Pán poslanec Lipšic tu poukázal na to, že na ustanovujúcej schôdzi sa otvorila táto otázka a kolegovia z opozície otvorili tento problém a poukázali na to, že v niektorých výboroch neboli rešpektované pomery a zastúpenie poslaneckých klubov, resp. pomer vládnej koalície a opozície v Národnej rade a že nebola rešpektovaná vôľa tých poslancov Národnej rady, ktorí vystúpili zo svojich klubov, alebo teda zo svojich strán, teda poslancov SIET-e a v jednom prípade poslanca MOST-u – HÍD. Bola prerušená schôdza, zvolané poslanecké grémium a to rozhodlo, že ten problém sa bude riešiť neskôr, na tejto druhej schôdzi. Je to klasický spôsob, keď sa nejaký problém nechce riešiť, tak sa povie, že sa bude riešiť neskôr, prípadne sa zriadi k tomu komisia. V tomto prípade sa to vyriešilo bez komisie, ale postupovalo sa presne takým istým spôsobom a dostali sme návrh, ktorý nerieši tie veci, na ktoré upozorňovali kolegovia na ustanovujúcej schôdzi. Rád by som pripomenul znenie zákona o rokovacom poriadku Národnej rady, ktorý v § 26 ods. 1 hovorí, že pri prerokovaní veci zaradenej do programu schôdze Národnej rady ako prvý vystúpi navrhovateľ. V odseku 2 ten istý paragraf hovorí, že návrh podaný Národnej rade musí byť vyhotovený písomne a musí obsahovať odôvodnenie. Návrh, ktorý sme dostali, žiadne odôvodnenie neobsahuje a rozprava bola otvorená bez toho, aby tento návrh ktokoľvek uviedol. Pán predseda Národnej rady dal najavo, že si váži rokovací poriadok a rešpektuje ho, tak by som bol rád, keby bol zachovaný aj v tomto prípade a keby nám niekto vysvetlil, prečo máme na stole práve takýto návrh, ktorý nerieši nič z toho, na čo kolegovia upozornili na ustanovujúcej schôdzi a čo mal ten... (Prerušenie vystúpenia časomerom.)
Beblavý, Miroslav, poslanec NR SR (2010-12-02):
Ďakujem pekne. Vážení kolegovia, nezdržím dlho. V zmysle § 85 ods. 2 rokovacieho poriadku a po konzultácii s legislatívnym odborom si dovoľujem podať pozmeňovací návrh na opravu legislatívno-technickej chyby v pozmeňovacom návrhu, ktorá sa tam dostala. To môže podať aj individuálny poslanec v treťom čítaní, takže práve využívam túto kompetenciu. Jedná sa o to, že v pozmeňovacom návrhu sa dvakrát odkazuje na § 6 ods. 2 písm. b) zákona č. 400/2009 Z. z. o štátnej službe. Tam došlo k preklepu, § 6 v ods. 2 nemá písm. b), ten je v ods. 3, to znamená bol preklep, namiesto ods. 2 tam mal byť ods. 3. Takže navrhujem zmeniť v oboch prípadoch slová ods. 2 na slovo ods. 3. Myslím, že to sa dá klasifikovať ako legislatívno-technická oprava. Ďakujem pekne.
J. Brocka, poslanec: (2002-02-12):
J. Migaš, predseda NR SR: Hlasujeme. Hlasujeme o návrhu pána poslanca Brocku. (Hlasovanie.) Prítomných je 116 poslancov, za 66, proti 17, zdržalo sa 25, nehlasovalo 8. Konštatujem, že tento návrh sme schválili.
Žitňanská, Lucia, poslankyňa NR SR (2012-08-06):
Chcem reagovať na pána poslanca Poliačika. Ja rozumiem tomu, že vždy je dobré priznať si chybu a posypať si aj popol na hlavu, keď je to namieste. Reagujem na to, že ste hovorili, že každá vláda z času na čas ako keby použila inštitút skráteného legislatívneho konania, aj keď na to neboli použité podmienky. Nakoniec to parlament vždy schválil. Ale jedno odmietam v tejto debate. Dávať tento prípad na roveň všetkým ostatným. A ja som presvedčená, že za celé obdobie slovenského parlamentarizmu takýto významný zákon, ktorý takto ovplyvňuje budúcnosť milióna, viac ako milióna ľudí, bol prerokovaný v skrátenom legislatívnom konaní, ktorému nepredchádzal žiaden legislatívny proces a ku ktorému sa nemohla verejnosť vôbec nijako vyjadriť. Toto nie je už o zákonoch. Toto je naozaj o nejakých základných pravidlách, na ktorých funguje právny štát na Slovensku. A preto si dovolím zopakovať, prekračujú sa hranice, za ktorými je možné skoro všetko. Ďakujem.
Ďuriš Nicholsonová, Lucia, podpredsedníčka NR SR (2019-01-31):
Doplňujúca otázka, pán poslanec Ivan, nech sa páči.
Jaurová, Zora, poslankyňa NR SR (2023-12-12):
Ďakujem pekne. Ja by som teda aj reagovala na predrečníkov, keby všetci neodišli, ale tak pokúsim sa, hádam im to kolegovia sprostredkujú. Čo sa týka pána Sulíka, my sme sa veľmi dlho o tom rozprávali, keď rušil koncesionárske poplatky, ja som ho upozorňovala na to, že presne toto sa stane, čo sa práve stalo, a jediné, čo by som k tomu chcela povedať, je, že niekedy nie je hanba povedať, že sme urobili chybu a nemali sme to robiť. A čo sa týka pána poslanca Jarjabka, ktorý mi teda vyčítal, kde som bola predtým, keď sa rušili tie koncesionárske, tak ja na rozdiel od neho som nebola v tomto parlamente, keď sa rušili tieto koncesionárske, ale myslím si, že v médiách som mala celkom slušnú stovku článkov a iných vyjadrení, kde som proti tomu protestovala. Len neviem, do akej miery je toto argument na to, aby to samotné zrušenie koncesionárskych poplatkov súčasná vláda zneužívala. Ja tu strašne veľa počúvam, odkedy tu sedím v tomto parlamente, že vládna koalícia hovorí, tí pred nami to robili takto, tak aj my to tak môžeme robiť a ešte horšie. A to ma trocha mrzí a mrzí ma, že počujem z úst niekoho, ako je pán poslanec Jarjabek, že RTVS, keby sa zrušila televízia, tak si to nikto nevšimne. Ja si myslím, že by si to riadne veľa ľudí všimlo, všimla by si to celá audiovizuálna tvorba na Slovensku. A vlastne by som len chcela zopakovať, že, pre pána Jarjabka, pre všetkých poslancov vládnej koalície, stačí podporiť môj pozmeňovací návrh a väčšina z tých vecí, o ktorých som hovorila vo svojom príspevku, sa nestane. Ďakujem.
Hrnčiar, Andrej, podpredseda NR SR (2017-04-06):
Končím možnosť nahlásiť sa s faktickými poznámkami. Nech sa páči, pán poslanec Kéry.
Halúz, Milan, poslanec NR SR (2014-06-06):
Áno, ďakujem. Pán predseda, prosím, dajte hlasovať o návrhu zákona, o postúpení návrhu zákona do druhého čítania.
Hrnčiar, Andrej, podpredseda NR SR (2018-06-12):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Mizík.
Škopová, Anežka, poslankyňa NR SR (2024-02-27):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jurinová, Erika, podpredsedníčka NR SR (2014-05-28):
Reakcia na pána poslanca Simona, áno?
Šeliga, Juraj, podpredseda NR SR (2020-05-12):
Ďakujem. Prosím, prezentujme sa a hlasujme. (Hlasovanie.) Prítomných 123 poslancov, za 93, proti 1, zdržalo sa 29. Hlasovali všetci prítomní. Konštatujem, že sme tento návrh schválili.
P. Hrušovský, predseda NR SR: (2003-07-01):
návrhu na vyslovenie súhlasu Národnej rady Slovenskej republiky o pristúpení k Európskej únii. Návrh vlády ste dostali ako tlač 261 a dodatok k nej, spoločnú správu výborov máte ako tlač 261a. Prosím teraz pána premiéra vlády Slovenskej republiky Mikuláša Dzurindu, aby návrh uviedol a odôvodnil pred poslancami Národnej rady. Pán premiér, máte slovo.
Droba, Juraj, poslanec NR SR (2017-03-22):
Vážená pani kolegyňa Shahzad, je škoda, že ten čas ste nestihli, lebo ste išli práve hovoriť o nepočujúcich, téme, ktorá ma zaujíma, takže rád by som s vami prešiel okrem iného aj súčasný návrh zákona, ktorý máme v Národnej rade na túto schôdzu, lebo z diskusií s nepočujúcimi mi vychádza, že bol pripravovaný určite bez konzultácie s väčšinou z nich a sú tam vážne nedostatky, takže si sadneme k tomu individuálne. A za seba aj za kolegov z SaS chcem poďakovať pani ombudsmanke Dubovcovej za fantasticky odvedenú prácu a jednak za odbornosť, ale taktiež za ten kus človečiny a ľudskosti, ktoré do nej dávala. To je niečo, čo nám chýba, a som rád, že takíto ľudia sú vo verejnej službe. Ďakujem veľmi pekne.
Hrnčiar, Andrej, podpredseda NR SR (2017-04-07):
Pán poslanec Číž, poprosím vás, reagujte na, na predrečníka, nie na pani poslankyňu Blahovú.
Hrušovský, Pavol, podpredseda NR SR (2011-03-31):
Pani poslankyne, prerušujem rokovanie, zajtra o 9.00 hod. budeme pokračovať. (Prerušenie rokovania o 17.27 hodine.)
Paška, Pavol, predseda NR SR (2014-07-02):
Pán poslanec, buďte taký láskavý. Môžete vystúpiť s faktickou poznámkou alebo sa prihlásiť do rozpravy. (Reakcia poslanca Alojza Hlinu: „On mi môže nadávať?“) A vy môžete komu nadávať? Poprosím aj jedného, aj druhého o kľud.
Blanár, Juraj, podpredseda NR SR (2023-06-23):
S faktickou pán poslanec Peter Vons.
Grendel, Gábor, podpredseda NR SR (2020-06-04):
Ďakujem, pán minister. Pani poslankyňa, máte doplňujúcu otázku? Ďakujem pekne.
Jurinová, Erika, podpredsedníčka NR SR (2014-10-29):
Pani poslankyňa Kiššová.